J. O. Jones (actor)

Actor a storïwr Cymraeg o Ddolgellau oedd J. O. Jones (1931 – 3 Tachwedd 2011). Bu'n aelod cynnar o Gwmni Theatr Cymru a Theatr Bara Caws yn y 1970au, gan fod yn un o'r actorion gwreiddiol yn eu cynhyrchiad o Bargan (1979). Ymddangososdd hefyd ar ddramâu a ffilmiau cynnar S4C. 

 Gyrfa 
Mynychodd Ysgol Ramadeg Dolgellau cyn mynd i weithio mewn Banc. Daeth adref wedi hynny i ffermio ar fferm y teulu ym Meirionnydd.

Bu'n aelod o Gwmni Drama Sir Feirionnydd.

Yn 2004, cododd helynt yn y Daily Post am na chafodd wahoddiad gan BBC Cymru i fod yn rhan o ddathliadau 30 mlynedd o'r gyfres Pobol y Cwm, ac yntau wedi portreadu 5 cymeriad gwahanol yn y gyfres ers y 1970au.

Bu'n gyn-reffari rygbi a dioddefodd strôc ar ganol y 1990au.

Roedd hefyd yn un o brif gyflwynwyr Sesiwn Fawr Dolgellau.

Bu farw yn 80 oed yn 2011. Cynhaliwyd ei angladd yn Amlosgfa Aberystwyth ar ddydd Mercher, 16 Tachwedd am 9.45am.

 Cynyrchiadau 
bawd|J. O. Jones (chwith) yn Afagddu Cwmni Theatr Cymru
bawd|J. O. Jones (chwith) yn Afagddu
 Theatr 
Cwmni Theatr Cymru
bawd|J. O. Jones (chwith) yn Dychweledigion 1974
 Dychweledigion (1974)
 Yr Achos (1974)
 Pwyll Gwyllt (1974/5)
 Afagddu (1975)
 Gwenith Gwyn (1979)

Theatr Bara Caws

 Bargan (1979) - Theatr Bara Caws

 Teledu a Ffilm 

 Y 'Stafell Ddirgel (BBC)
 Tresarn (BBC)
 Ar Brawf (HTV)
 Pobol y Cwm (BBC) 5 cymeriad gwahanol
 Hedd Wyn (1992)

 Cyfeiriadau 

Categori:Actorion o Gymru
Categori:Actorion Cymraeg
Categori:Pobl o Sir Feirionnydd
Categori:Marwolaethau 2011
Categori:Genedigaethau 1931